Document ID: 32006D0717

KOMISIJAS LĒMUMS
(2006. gada 4. septembris),
ar ko nosaka kodu un standarta noteikumus vīnogulāju stādījumu platību pamatapsekojumu datu transkripcijai mašīnlasāmā formā
(izziņots ar dokumenta numuru K(2006) 3881)
(Kodificēta versija)
(2006/717/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1979. gada 5. februāra Regulu (EEK) Nr. 357/79 par statistikas pārskatiem attiecībā uz vīnogulāju stādījumu platībām (1) un jo īpaši tās 4. panta 2. un 4. punktu un 6. panta 7. punktu,
tā kā:
(1)
Komisijas 1979. gada 17. maija Lēmums 79/491/EEK, ar ko nosaka kodu un standarta noteikumus vīnogulāju stādījumu platību pamatapsekojumu datu transkripcijai mašīnlasāmā formā (2) ir vairākas reizes būtiski grozīts (3). Skaidrības un praktisku iemeslu dēļ minētais lēmums ir jākodificē.
(2)
Regula (EEK) Nr. 357/79 paredz, ka dalībvalstis sniedz Komisijai datus, ko tās savākušas vīnogulāju stādījumu platību pamatapsekojumu ietvaros, kas izpaužas tabulu kopumā, kurā klasificētas teritoriālās vienības, kuras nosaka saskaņā ar minētās regulas 8. pantā paredzēto kārtību, proti, ar Komisijas Lēmumu, kas pieņemts pēc Lauksaimniecības statistikas pastāvīgās komitejas atzinuma saņemšanas.
(3)
Tām dalībvalstīm, kuras savu apsekojumu rezultātus apstrādā elektroniski būtu šie rezultāti jāiesniedz mašīnlasāmā formā. Šos kodus apsekojumu rezultātu pārsūtīšanai arī nosaka saskaņā ar Regulas (EEK) Nr. 357/79 paredzēto kārtību.
(4)
Šajā regulā paredzētie pasākumi ir saskaņā ar Lauksaimniecības statistikas pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Mašīnlasāmā forma, kādā Regulas (EEK) Nr. 357/79 2. pantā paredzētos datus iesniedz tās dalībvalstis, kas savus apsekojumu rezultātus apstrādā elektroniski, ir magnētiskā lente.
2. pants
Regulas (EEK) Nr. 357/79 2. pantā paredzēto datu transkripciju magnētiskajā lentē reglamentē tie noteikumi un kodi, kas norādīti šā lēmuma I līdz III pielikumā.
3. pants
Lēmumu 79/491/EEK atceļ.
Atsauces uz atcelto lēmumu uzskata par atsaucēm uz šo lēmumu un lasa saskaņā ar atbilstības tabulu, kas atrodas V pielikumā.
4. pants
Šis lēmums ir adresēts dalībvalstīm.
Briselē, 2006. gada 4. septembrī

Labels: 12
15
6